เขตเฉาหยาง

**เฉาหยาง** () เป็นเขตหนึ่งของปักกิ่ง มีอาณาเขตติดกับเขตชุ่นอี้ทางตะวันออกเฉียงเหนือ เขตทงโจวทางตะวันออกและตะวันออกเฉียงใต้ เขตต้าซิงทางใต้ เขตเฟิงไถทางตะวันตกเฉียงใต้, เขตตงเฉิง เขตซีเฉิง และเขตไห่เตี้ยนทางตะวันตก และเขตชางผิงทางตะวันตกเฉียงเหนือ

เฉาหยางเป็นที่ตั้งของสถานทูตต่างประเทศส่วนใหญ่ในปักกิ่ง และยังเป็นที่ตั้งของถนนบาร์ซานหลี่ถุนที่มีชื่อเสียง รวมถึงย่านธุรกิจกลางที่กำลังเติบโตของปักกิ่ง โอลิมปิกกรีน ซึ่งสร้างขึ้นสำหรับโอลิมปิกฤดูร้อน 2008 ก็ตั้งอยู่ในเฉาหยางเช่นกัน เฉาหยางทอดยาวไปทางทิศตะวันตกจนถึงประตูเฉาหยางบนถนนวงแหวนรอบที่ 2 ด้านตะวันออก และเกือบไปถึงด่านเก็บค่าผ่านทางซีหม่าจวงบนทางด่วนจิงทง ในพื้นที่เขตเมืองของปักกิ่ง เฉาหยางมีพื้นที่  ทำให้เป็นเขตที่ใหญ่ที่สุดในเมือง โดยมีเขตไห่เตี้ยนเป็นอันดับสอง ณ พฤศจิกายน ค.ศ. 2020 เฉาหยางมีประชากรทั้งหมด 3,452,460 คน ทำให้เป็นเขตที่มีประชากรมากที่สุดในปักกิ่ง เขตเฉาหยางมี 24 แขวงและสำนักงานพื้นที่ 19 แห่งเฉาหยางยังเป็นที่ตั้งของถนนสายไหม, ศูนย์การค้าคอมพิวเตอร์ไป๋หน่าวฮุ่ย, ถนนเอเลียน (老番街市场) และพื้นที่ตลาดอื่น ๆ อีกมากมาย รวมถึงศูนย์การค้าและร้านอาหารอีกจำนวนมาก

## ภูมิอากาศ
เขตเฉาหยางมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน *Dwa*) อุณหภูมิเฉลี่ยต่อปีในเฉาหยางอยู่ที่  ปริมาณน้ำฝนเฉลี่ยต่อปีอยู่ที่  โดยเดือนกรกฎาคมเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนกรกฎาคม ซึ่งอยู่ที่ประมาณ  และต่ำสุดในเดือนมกราคม ซึ่งอยู่ที่ประมาณ 

## การแบ่งเขตการปกครอง
เฉาหยางแบ่งออกเป็น 24 แขวง 18 ตำบล และ 1 ตำบลชาติพันธุ์

## ภาครัฐและโครงสร้างพื้นฐาน

กระทรวงการต่างประเทศและกระทรวงการวัฒนธรรมมีสำนักงานใหญ่อยู่ในเขตนี้

## เศรษฐกิจ

ใน ค.ศ. 2022 จีดีพีของเขตเฉาหยางอยู่ที่ 791,120 ล้านหยวน (117,620 ล้านดอลลาร์สหรัฐ ตามราคาตลาด) โดยมีจีดีพีต่อหัวอยู่ที่ 229,843 หยวน ( 34,172 ดอลลาร์สหรัฐ ตามราคาตลาด)

บริษัทไชนาเนชันแนลเอวิเอชันโฮลดิงส์ (บริษัทแม่ของแอร์ไชนา), โซโฮไชนา,  ซิติกกรุป, ซิโนเปค, ฉีหู่ 360, คอฟโก้, และปักกิ่งแคปิตอลแอร์ไลน์มีสำนักงานใหญ่ตั้งอยู่ในเขตเฉาหยาง เหรินเหรินอิงก์ มีสำนักงานใหญ่ตั้งอยู่ที่ชั้น 23 อาคารจิ้งอันเซ็นเตอร์ในเขตเฉาหยางเช่นกัน () ในเขตเฉาหยางเช่นกัน

สำนักงานใหญ่ของกลุ่มบริษัทว่านต๋าตั้งอยู่ในว่านต๋าพลาซา () ส่วนสำนักงานใหญ่ของว่านต๋าซินีมาส์ก็ตั้งอยู่ในอาคารชุดเดียวกันนี้

ไชนารีซอร์เซสเบเวอร์เรจ ผู้จัดจำหน่ายน้ำดื่ม C'estbon มีสำนักงานภูมิภาคจีนตอนเหนืออยู่ในเขตนี้

### บริษัทต่างชาติ
จากข้อมูลในเว็บไซต์ทางการของเขตเฉาหยาง ระบุว่าเขตเฉาหยาง "เป็นที่ตั้งของหน่วยงานธุรกิจต่างชาติกว่า 60% ในปักกิ่ง บริษัทต่างชาติกว่า 3,000 แห่ง สำนักข่าวต่างประเทศ 167 แห่ง และสองในสามของบริษัทข้ามชาติ 158 แห่งที่ติดอันดับ 500 ของโลกซึ่งได้เข้ามาลงทุนในปักกิ่ง" บริษัทและหน่วยงานบางส่วนที่ตั้งอยู่ในเขตเฉาหยาง ได้แก่:

เอบีบี (สำนักงานใหญ่ในประเทศจีน), แอร์ฟรานซ์, ออล นิปปอน แอร์เวย์, (สำนักงานปักกิ่ง, อาคารปักกิ่งฟอร์จูน) ฮัลลิเบอร์ตัน, ไอบีเอ็ม, เคบีอาร์, เคอร์-แมกกี ไชนา ปิโตรเลียม จำกัด (บริษัทในเครืออ็อกซิเดนทัลปิโตรเลียม), โคเรียนแอร์ (อาคารฮุนไดมอเตอร์ ()), ครอลล์ อิงก์, ลัมมัสเทคโนโลยี, บริษัทในเครือซีบีแอนด์ไอ, ลุฟท์ฮันซ่า (ศูนย์ลุฟท์ฮันซ่าปักกิ่ง), เอเชียนาแอร์ไลน์, สแตนดาร์ดแอนด์พัวร์ส, สไวร์กรุป, สายการบินเอทิฮัด, อีวีเอแอร์, และกาตาร์แอร์เวย์

สไวร์พรอปเพอร์ตีส์ บริษัทสัญชาติฮ่องกง มีสำนักงานสองแห่งในเขตเฉาหยาง

บริษัทปักกิ่งฮุนไดมอเตอร์ (; ) การร่วมทุน 50–50 ระหว่างปักกิ่งออโตโมทีฟอินดัสตรีโฮลดิงและฮุนไดมอเตอร์ มีสำนักงานขายตั้งอยู่ในอาคารฮุนไดมอเตอร์ในเขตเฉาหยาง

## สถานทูต
เฉาหยางทำหน้าที่เป็นเขตการทูตของปักกิ่ง สถานทูตต่างประเทศทั้งหมดในจีนตั้งอยู่ในเขตนี้ยกเว้นของรัสเซียและลักเซมเบิร์ก ซึ่งทั้งสองแห่งอยู่ในเขตตงเฉิง เฉาหยางมีพื้นที่สถานทูตสามแห่งในย่านรื่อถาน ซานหลี่ถุน และเลี่ยงหม่าเฉียว

## การพัฒนา

เขตเฉาหยางเป็นหนึ่งในเขตที่เติบโตเร็วที่สุดในเขตมหานครปักกิ่ง มีรถไฟฟ้าใต้ดินหลายสายวิ่งผ่านเขตนี้ แม้ท่าอากาศยานนานาชาติกรุงปักกิ่งจะถูกล้อมรอบด้วยเขตชุ่นอี้ แต่ก็เป็นส่วนแยกของเขตเฉาหยาง ทั้งเทศบาลและรัฐบาลกลางของจีนใช้จ่ายเกือบห้าแสนดอลลาร์สหรัฐต่อวันในการพัฒนาเขตนี้

## การคมนาคม
### รถไฟใต้ดิน
ปัจจุบันเฉาหยางให้บริการโดยรถไฟใต้ดิน 16 สายของรถไฟใต้ดินปักกิ่ง:

*  – หย่งอันหลี่, กั๋วเม่า , ต้าวั่งลู่ ,  ,  
*  – เจี้ยนกั๋วเหมิน , เฉาหยางเหมิน 
*  – สนามกีฬาผู้ใช้แรงงาน  , ถวนเจี๋ยหู , สวนเฉาหยาง  , ฉือฝัวอิ๋ง, สถานีรถไฟเฉาหยาง, เหยาเจียยฺเหวียน, ตงป้าหนาน, ตงป้า, ตงป้าเป่ย์  
*  – ลี่ฉุ่ยเฉียว , ลี่ฉุ่ยเฉียวใต้, เป่ย์ยฺเวี่ยนลู่เหนือ, ต้าถุนลู่ตะวันออก , ฮุ่ยซินซีเจียเป๋ย์โข่ว, ฮุ่ยซินซีเจียหนานโข่ว , เหอผิงซีเฉียว  
*  – เฉาหยางเหมิน , ตงต้าเฉียว, ฮูเจียโหลว , จินไถลู่ , ฉือหลี่พู่, ชิงเหนียนลู่, ตาเหลียนพัว, หฺวางฉฺวี, ฉางอิ๋ง, เฉ่าฟาง
*  – ชวงจิ่ง , จิ่วหลงชาน , ต้าเจียวถิง, ไป๋จื่อว่าน, หฺวากง, หนานหลัวจื่อจวง, , , ชวงเหอ, เจียวหฺวาฉ่าง, หฺวางฉ่าง, หลวงซินจวง, เฮย์จวงหู
*  – หลินชุ่ยเฉียว, เซินหลินกงยฺเหวียนหนานเหมิน, สวนโอลิมปิก , ศูนย์กีฬาโอลิมปิก, เป๋ย์ถู่เฉิง , อันหฺวาเฉียว 
*  – เจี้ยนเต๋อเหมิน, เป๋ย์ถู่เฉิง , อันเจินเหมิน, ฮุ่ยซินซีเจียหนานโข่ว , เฉาเย่าจฺวี , ไท่หยางกง , ซานยฺเหวียนเฉียว , เหลียงหม่าเฉียว, ศูนย์แสดงสินค้าเกษตร, ถวนเจี๋ยหู , ฮูเจียโหลว , จินไท่ซีจ้าว, กั๋วเม่า , ชวงจิ่ง , จิ้งซง, พานเจียยฺเหวียน, ฉือหลี่เหอ , 
*  – อันหฺวาเฉียว  , อันเจินเฉียว, เหอผิงซีเฉียว  , กวางซีเหมิน , ซีป้าเหอ , ซานยฺเหวียนเฉียว , จิ้งไถซี, ถัวฝางอิ๋ง, ตงป้าซี, ตงป้าเป่ย์ 
*  – ลี่ฉุ่ยเฉียว , เป่ย์ยฺเวี่ยน, วั่งจิงตะวันตก , เฉาเย่าจฺวี , กวางซีเหมิน , หลิ่วฟาง
*  – ฉือหลี่เหอ , เป่ย์กงต้าซีเหมิน, ผิงเล่อยฺเหวียน, จิ่วหลงชาน , ต้าวั่งลู่ , จินไถลู่ , จ่าวอิง, สวนเฉาหยาง , ตงเฟิงเป่ย์เฉียว, เจียงไถ, วั่งจิงใต้, ฟู่ทง, วั่งจิง , ตงหูฉฺวี, ไหลกว่างอิ๋ง, ช่านเก้อจวง
*  – สวนโอลิมปิก , อันลี่ลู่, ต้าถุนลู่ตะวันออก , กวานจวง, วั่งจิงตะวันตก , วั่งจิง ,วั่งจิงตะวันออก, ชุยเก้อจวง, หม่าเฉฺวียนอิ๋ง, ซุนเหอ
*  – ชิงเหออิ๋ง, หงจฺวินอิ๋ง, ไท่หยางกง , ซีป้าเหอ , จั่วเจียจวง, สนามกีฬาผู้ใช้แรงงาน , ฉือหลี่เหอ , โจวเจียจวง, ฉือปาหลี่เตี้ยน
*  – ซานยฺเหวียนเฉียว , อาคาร 2
*  –  ,  , , มหาวิทยาลัยนิเทศศาสตร์จีน, , , 
*  – เซียวชุน, เสี่ยวหงเหมิน

## การศึกษา

### สถาบันการศึกษาระดับอุดมศึกษา
* มหาวิทยาลัยธุรกิจและเศรษฐศาสตร์ระหว่างประเทศ (ปักกิ่ง)
* มหาวิทยาลัยการต่างประเทศปักกิ่ง
* มหาวิทยาลัยนิเทศศาสตร์แห่งประเทศจีน
* มหาวิทยาลัยเทคโนโลยีปักกิ่ง

### โรงเรียนรัฐบาล
* โรงเรียนมัธยมปักกิ่งที่ 80 ()
* โรงเรียนเฉาหยาง (สาธิตมหาวิทยาลัยเหรินหมิน) ()
* โรงเรียนสาขาเฉาหยาง (สาธิตมหาวิทยาลัยเหรินหมิน) ()
* โรงเรียนมัธยมปักกิ่งรื่อถาน ()
* โรงเรียนมัธยมปักกิ่งที่ 17 ()
* ()
* โรงเรียนมัธยมปักกิ่งเฉินจิงหลุน ()
* โรงเรียนมัธยมปักกิ่งเหอผิงเจียที่ 1 ()
* โรงเรียนมัธยมสาธิตมหาวิทยาลัยเทคโนโลยีปักกิ่ง ()

### โรงเรียนนานาชาติและโรงเรียนอนุบาล
* โรงเรียนนานาชาติโฮป ปักกิ่ง https://web.archive.org/web/20130222085733/http://www.hopeintlschool.org/
* โรงเรียนนานาชาติ BISS ปักกิ่ง
* โรงเรียนนานาชาติยิวชุง ปักกิ่ง
* โรงเรียนญี่ปุ่นปักกิ่ง
* โรงเรียนนานาชาติเกาหลี ปักกิ่ง (KISB), ในวั่งจิง
* โรงเรียนนานาชาติฮาร์โรว์ ปักกิ่ง
* โรงเรียนนานาชาติแคนาดา ปักกิ่ง
* ลีเซฟร็องเซแองแตร์นาซิอ็องนาลเดอปีกง (โรงเรียนฝรั่งเศส)
* ด็อยท์เชอบอทชาฟทส์ชูเลอเพคิง (โรงเรียนเยอรมัน)
* วิทยาลัยสถานทูตปากีสถานปักกิ่ง
* โรงเรียนนานาชาติออสเตรเลีย ปักกิ่ง
* สถาบันเยาวชนโลกปักกิ่ง
* โรงเรียนบริติชปักกิ่ง วิทยาเขตซานหลี่ถุนและวิทยาเขตซานหลี่ถุนสำหรับเด็กเล็ก**
* สตาร์เอ็ดดูเคชัน ปักกิ่ง
* โรงเรียนนานาชาติมอนเตสซอรี ปักกิ่ง วิทยาเขตเชอร์รีทรีเลน
* โรงเรียนนานาชาติสองภาษาบีนสตอล์ก
* โรงเรียนนานาชาติปักกิ่งซิตี
* สถาบันนานาชาติปักกิ่ง วิทยาเขตลี่ตั้วและวิทยาเขตย่าเอ้า
* โรงเรียนอนุบาลนานาชาติอีตันคิดส์

## พื้นที่สำคัญ

* ย่านธุรกิจกลางปักกิ่ง
* ไชนาเวิลด์เทรดเซ็นเตอร์
* กั๋วเม่า
* เฉาไว่
* วัดตงเยฺว่ปักกิ่ง
* ซานหลี่ถุน
* สนามกีฬาผู้ใช้แรงงาน
* สวนเฉาหยาง
* 798 อาร์ตโซน
* โอลิมปิกกรีน
* สนามกีฬาแห่งชาติปักกิ่ง
* ศูนย์กีฬาทางน้ำแห่งชาติปักกิ่ง
* อาคารดิจิทัลปักกิ่ง
* หอคอยโอลิมปิกปักกิ่ง
* วั่งจิง
* ท่าอากาศยานนานาชาติกรุงปักกิ่ง
* หยาเป่าลู่ (ถนนหยาเป่า)
* ออราแกลเลอรี

## อ้างอิง

## แหล่งข้อมูลอื่น

* 
*  


หมวดหมู่:เขตสถานทูต
หมวดหมู่:เขตของปักกิ่ง
หมวดหมู่:เมืองอารยธรรมแห่งชาติ